Andrea Doria
<s>Andrea Doria (Oneglia (Imperia), 30. novembar 1466. – Genova, 25. novembar 1560), bio je genoveški državnik, kondotjer i admiral, jedan od najvećih mornaričkih komandanata svog vremena.</s>

<s>Biografija 
Andrea je bio potomak drevne genoveške aristokratske porodice, ali je zarana ostao siroče i postao kondotjer.</s><s>Prvo je služio papu Inocenta VIII (vl.</s><s>1484–1492) u vrijeme dok je Genova bila rastrzana sukobima rivalskih porodica.</s><s>Kao izuzetno sposobnog vojnika, više puta su ga angažirali napuljski kraljevi i razni talijanski kneževi.</s><s>Između 1503. i 1506. pomagao je svom ujaku Domenicu da slomi bunu Korzikanaca protiv genoveške vladavine.</s><s>Nakon tog se odlučio potražiti sreću i bogatstvo na moru, pa je o svom trošku opremio osam galija i zaplovio po Mediteranu, borivši se protiv osmanskih i berberskih pirata.</s><s>Na taj način povećao je svoj ugled i bogatstvo.</s><s>Izvojevao je sjajnu pobjedu nad Osmanlijama kod Pianose 1519. godine.</s>

<s>Nakon što su snage svetorimskog cara Karlo V zauzele Genovu 1522. i organizirale protufrancusku frakciju, Doria se prihvatio službe kod francuskog kralja Françoisa I koji se borio protiv Karla V za prevlast na Apeninskom poluotoku.</s><s>Kao admiral francuske mediteranske flote, Doria je prisilio carsku vojsku da prekine opsadu Marseilla 1524.</s><s>Nakon francuskog poraza kod Pavije 1525. godine, kada je zarobljen François I, Andrea se prihvatio službe kod pape Klementa VII.</s>

<s>Kada je François I 1527. oslobođen, Doria se ponovno pridružio francuskim snagama koje su mu pomogle da preotme Genovu od carskih snaga.</s><s>Međutim, Doria se vrlo brzo razočarao francuskom politikom prema Genovi i odnosu Françoisa I prema njemu, pa je ponudio svoje usluge Karlu V. U septembru 1528.</s><s>Doria je sa svojim snagama istjerao Francuze iz epublike Genove, pa mu je grad priredio trijumfalni doček.</s><s>Car Karlo V obasipao ga je bogatstvom i počastima, imenovavši ga velikim admiralom carske flote i knezom od Melfia.</s>

<s>Kao novi vladar Republike Genove, Doria je eliminirao frakcije koje su razdirale grad i formirao novi oligarhijski sistem vlasti sastavljen od najmoćnijih plemićkih porodica u gradu.</s><s>Njegov reformirani ustav za Republiku Genovu potrajat će sve do 1797. godine.</s><s>Od 1528. sve do svoje smrti imao je dominantan utjecaj na sva vijeća Republike Genove.</s><s>Kao carski admiral komandirao je u nekoliko pomorskih ekspedicija protiv Osmanlija, zauzevši Koroni i Patras, a pomagao je i u zauzimanju Tunisa 1535. godine.</s><s>Karlo V pronašao je u Doriji neprocjenjivog saveznika u svojim borbama s Françoisom I, koristivši se njegovim znanjem i iskustvom stečenim u vrijeme dok su radili zajedno, što mu je pomoglo da proširi svoju dominaciju na cijeli Apeninski poluotok.</s>

<s>Iako je napunio 78 godina, kada je 1544. konačno uspostavljen mir između Françoisa I i Karla V, Doria se još uvijek nije povukao iz javnog života.</s><s>Kako je svojim djelovanjem napravio brojne neprijatelje među simpatizerima francuskog kralja u Genovi, 1547. moćna porodica Fieschi organizirala je urotu u kojoj je ubijen njegov nećak Giannettino.</s><s>Doria je ipak uspio savladati i svirepo kazniti sve urotnike.</s><s>Nakon nje poduzeto je još nekoliko urota protiv njega i njegove porodice, ali su sve propale.</s><s>Starost nije utjecala na njegovu energičnost jer je i sa punih 84 godina plovio i borio se protiv berberskih pirata.</s><s>Kad je izbio novi rat između Francuske i Španjolske, borio se protiv Francuza koji su zauzeli Korziku, kojom je tad formalno vladala i upravljala genoveška banka San Giorgio.</s><s>Ipak, smirio se i povukao u Genovu 1555. godine, prepustivši komandu nad flotom svom praunuku Giovanniju Andreji Doriji.</s>

<s>Andrea Doria bio je jedan od posljednjih velikih kondotjera, pa je imao i brojne mane svoje profesije, od pretjerane samovolje, pohlepe, osvetoljubivljivosti, beskrupuloznosti do izuzetne okrutnosti.</s><s>Bez obzira, ipak je bio neustrašivi i neumorni vojnik i komandant obdaren izvanrednim taktičkim i strateškim talentom.</s><s>Bio je iskreno posvećen svojoj Republici Genovi, kojoj je osigurao nezavisnost, a vlast reorganizirao u efikasnu i stabilnu oligarhiju.</s>

<s>Izvori</s>

<s>Vanjske veze</s>

<s>Andrea Doria</s>

<s>Italijanski admirali
Biografije, Imperia
Biografije, Melfi
Biografije, Genova</s>

